বন বিভাগের তদন্ত কমিটির প্রধান সুন্দরবনের চাদঁপাই রেঞ্জ কর্মকর্তা মো: মেহেদীজ্জামান বলেন, ‘শুক্রবার থেকে আমরা তদন্ত কাজ শুরু করেছি। তদন্ত শেষে রোববার পূর্ব সুন্দরবন বিভাগের বিভাগীয় বন কর্মকর্তার কাছে প্রতিবেদন দাখিল করা হবে। উল্লেখ্য ১ ফেব্রুয়ারি করমজল বন্যপ্রাণী প্রজনন কেন্দ্রের দুইটি প্যান (কৃত্রিম পুকুর) থেকে ৪৩ কুমিরের বাচ্চা চুরি বা পাচার হয়ে যায়। এ খবর পেয়ে সুন্দরবন পূর্ব বিভাগের বিভাগীয় বন কর্মকর্তা (ডিএফও) মো. সাইদুল ইসলাম ঘটনাস্থল পরিদর্শন করেন। এ ঘটনায় জড়িত থাকার অভিযোগে বন্যপ্রানী প্রজনন কেন্দ্রে বনকর্মী (লস্কার) মাহাবুব আলমকে সাময়িক বরখান্ত এবং জাকির হোসেন নামে এক অস্থায়ী কর্মচারীকে চাকুরীচ্যুত করেন।